b'\n_START_ARTICLE_\nVlad Chiriche\xc8\x99\n_START_SECTION_\nKlupska karijera\n_START_PARAGRAPH_\nProfesionalnu karijeru je zapo\xc4\x8deo u 2008. godini u Interna\xc8\x9bionalu, gdje je promovirao na kraju sezone u Ligu I. Nakon \xc5\xa1to je se Interna\xc8\x9bional ugasio u 2010. godini, Chiriche\xc8\x99 i mnogi suigra\xc4\x8di su pre\xc5\xa1li u Pandurii T\xc3\xa2rgu Jiu. Nakon jedne sezone je  potpisao za Steaua Bukure\xc5\xa1t. Dvije godine kasnije je Steaua Bukure\xc5\xa1t realizirala Chiriche\xc5\x9fev transfer u englesku Premier ligu u Tottenham Hotspur za 9,5 milijuna eura. Taj transfer je postao klupski rekord u povijesti rumunjskog kluba. U rujnu je debitirao za Spurse u 4:0 pobijedi protiv Aston Ville u Ligu kupa. Debitirao je u Premier ligi tako\xc4\x91er protiv Aston Ville, gdje je Tottenham Hotspur ponovno odnio pobijedu. U drugoj polovici sezone 2014./15. je zabilje\xc5\xbeio tri nastupa u Londonu. U srpnju 2015. godine je Rumunjac pre\xc5\xa1ao u redove talijanskog Napolija. _NEWLINE_U rujnu 2019. godine je Chiriche\xc8\x99 poslan na posudbu u Sassuolo. U svim natjecanjima nije skupio vi\xc5\xa1e od 48 nastupa za napuljski klub, zbog konkurencije i brojnih ozljeda. Neroverdi su platili 10 milijuna eura za Rumunjca.\n_START_SECTION_\nReprezentativna karijera\n_START_PARAGRAPH_\nZa rumunjsku nogometnu reprezentaciju je debitirao protiv Luksemburga u 2011. godini i odigrao je preko 55 utakmica za domovinu. U kolovozu 2013. godine je brani\xc4\x8d po prvi put bio kapetan rumunjske reprezentacije u prijateljskoj utakmici protiv Slova\xc4\x8dke. Rumunjski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem je se nalazio kapetan Chiriche\xc8\x99. Chiriche\xc8\x99 je igrao u svim utakmicama na Europskom prvenstvu. Rumunjac je zbog ozljede morao propustiti prvu kvalifikacijsku utakmicu protiv Crne Gore za Svjetsko prvenstvo u Rusiji.'